Carnegies heltefond
Store norske leksikon,Samfunn,Sivilsamfunn,Stiftelser og fond
Carnegies heltefond er et fond som ble til med utgangspukt i den amerikanske indusrimannen og filantropen Andrew Carnegies gaver til en rekke land (blant annet de nordiske).
Carnegies heltefond for Norge trådte i virksomhet ved kongelig resolusjon i 1912. Fondet er registrert som en ikke-næringsdrivende stiftelse i Stiftelsesregisteret. Grunnkapitalen ved starten var på 125 000 dollar, senere endret til 100 000 kroner, og egenkapitalen er nå (2019) på omkring 2,9 millioner kroner. Styret består av en representant for USAs ambassade i Oslo og to norske medlemmer, hvorav det ene oppnevnes av Kongen i statsråd og det andre av Næringsdepartementet.Fondet skal belønne heltemot som vises under fredelig livsgjerning. Belønningen består av en medalje eller annen minnegjenstand, eventuelt pengebelønning. Medaljene utstedes i gull, sølv og bronse, og det kan også deles ut diplom. I 2018 ble det delt ut en gullmedalje, en sølvmedalje og åtte bronsemedaljer samt to diplomer. Les mer i Store norske leksikon Andrew Carnegie Eksterne lenker Carnegies heltefonds nettsider